CELEX: 32021D0871
Language: sk
Date: 2021-05-28 00:00:00
Title: Vykonávacie rozhodnutie Komisie (EÚ) 2021/871 z 28. mája 2021 o schválení účtovných závierok platobných agentúr Spojeného kráľovstva, pokiaľ ide o výdavky financované z Európskeho poľnohospodárskeho záručného fondu (EPZF) za rozpočtový rok 2020, a o refundácii rozpočtových prostriedkov týkajúcich sa finančnej disciplíny prenesených z rozpočtového roka 2020 [oznámené pod číslom C(2021) 3685] (Iba anglické znenie je autentické)

31.5.2021   
               
               
                  SK
               
               
                  Úradný vestník Európskej únie
               
               
                  L 191/15
               
            
         VYKONÁVACIE ROZHODNUTIE KOMISIE (EÚ) 2021/871
         z 28. mája 2021
         o schválení účtovných závierok platobných agentúr Spojeného kráľovstva, pokiaľ ide o výdavky financované z Európskeho poľnohospodárskeho záručného fondu (EPZF) za rozpočtový rok 2020, a o refundácii rozpočtových prostriedkov týkajúcich sa finančnej disciplíny prenesených z rozpočtového roka 2020
         
            
               [oznámené pod číslom C(2021) 3685]
            
         
         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 6 a článok 51 v spojení s článkami 131 a 138 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu („dohoda o vystúpení“),
         po porade s Výborom pre poľnohospodárske fondy,
         keďže:
         
                     (1)
                  
                  
                     Podľa článku 51 nariadenia (EÚ) č. 1306/2013 musí Komisia na základe ročných účtovných závierok, ktoré predložilo Spojené kráľovstvo spolu s informáciami požadovanými na schválenie účtovných závierok a audítorským stanoviskom k úplnosti, presnosti a vecnej správnosti účtovnej závierky a správami certifikačných orgánov, schváliť účtovné závierky platobných agentúr uvedených v článku 7 uvedeného nariadenia do 31. mája roka nasledujúceho po danom rozpočtovom roku.
                  
               
                     (2)
                  
                  
                     V súlade s článkom 39 nariadenia (EÚ) č. 1306/2013 sa poľnohospodársky rozpočtový rok začína 16. októbra roku N – 1 a končí 15. októbra roku N. V rámci schvaľovania účtovných závierok za rozpočtový rok 2020 by sa mali zohľadniť výdavky, ktoré Spojenému kráľovstvu vznikli od 16. októbra 2019 do 15. októbra 2020, ako sa stanovuje v článku 11 ods. 1 vykonávacieho nariadenia Komisie (EÚ) č. 908/2014 (2).
                  
               
                     (3)
                  
                  
                     V článku 33 ods. 2 prvom pododseku vykonávacieho nariadenia (EÚ) č. 908/2014 sa stanovuje, že sumy, ktoré sú v súlade s rozhodnutím o schválení účtovných závierok uvedeným v článku 33 ods. 1 uvedeného nariadenia vymáhateľné od Spojeného kráľovstva alebo splatné Spojenému kráľovstvu, sa určia odpočítaním mesačných platieb za príslušný rozpočtový rok od výdavkov uznaných za daný rok v súlade s článkom 33 ods. 1
                  
               
                     (4)
                  
                  
                     Komisia skontrolovala informácie, ktoré jej predložilo Spojené kráľovstvo, a oznámila Spojenému kráľovstvu výsledky svojich kontrol spolu s potrebnými zmenami.
                  
               
                     (5)
                  
                  
                     Účtovné závierky platobných agentúr Spojeného kráľovstva „Department of Agriculture, Environment and Rural Affairs“, „The Scottish Government Rural Payment and Inspection Directorate“, „Welsh Government“ a „Rural Payments Agency“ a ich sprievodné dokumenty umožňujú Komisii prijať rozhodnutie o úplnosti, presnosti a vecnej správnosti predložených ročných účtovných závierok.
                  
               
                     (6)
                  
                  
                     V súlade s článkom 5 ods. 5 delegovaného nariadenia Komisie (EÚ) č. 907/2014 (3) sa majú všetky nedodržania lehôt v auguste, septembri a októbri zohľadniť v rámci rozhodnutia o schválení účtovných závierok. Niektoré výdavky, ktoré Spojené kráľovstvo vykázalo v roku 2020 počas uvedených mesiacov, sa vynaložili až po uplatniteľných lehotách. Týmto rozhodnutím by sa preto mali stanoviť príslušné zníženia.
                  
               
                     (7)
                  
                  
                     V súlade s článkom 41 nariadenia (EÚ) č. 1306/2013 už Komisia znížila alebo pozastavila niekoľko mesačných platieb za rozpočtový rok 2020 v dôsledku nedodržania finančných stropov či platobných lehôt alebo z dôvodu nedostatkov v systémoch kontroly. Komisia by v tomto rozhodnutí mala zohľadniť takéto znížené alebo pozastavené sumy s cieľom zabrániť akýmkoľvek nenáležitým platbám alebo platbám mimo riadnych lehôt alebo refundáciám, ktoré by neskôr mohli byť predmetom finančnej opravy. V náležitom prípade možno predmetné sumy preskúmať aj v rámci postupu overenia súladu podľa článku 52 nariadenia (EÚ) č. 1306/2013.
                  
               
                     (8)
                  
                  
                     Komisia už znížila príslušné mesačné platby za rozpočtový rok 2020 v prípade súm splatných do Európskeho poľnohospodárskeho záručného fondu (EPZF) v dôsledku rozhodnutí o schválení účtovnej závierky a o overení súladu podľa článkov 51 a 52 nariadenia (EÚ) č. 1306/2013, ktoré Komisia vykonala v rozpočtovom roku 2020. Všetky takéto sumy sa zohľadňujú v tomto rozhodnutí.
                  
               
                     (9)
                  
                  
                     Podľa článku 54 ods. 2 nariadenia (EÚ) č. 1306/2013 by malo Spojené kráľovstvo znášať 50 % finančných dôsledkov spojených s nevymožením súm, pri ktorých sa zistili nezrovnalosti, ak sa predmetné sumy nevymohli do štyroch rokov od dátumu žiadosti o vrátenie prostriedkov alebo do ôsmich rokov, ak je vymáhanie predmetom vnútroštátneho súdneho konania. V článku 54 ods. 4 nariadenia (EÚ) č. 1306/2013 sa Spojenému kráľovstvu ukladá povinnosť pripojiť k ročnej účtovnej závierke, ktorú podľa článku 29 vykonávacieho nariadenia (EÚ) č. 908/2014 musí predložiť Komisii, certifikovanú tabuľku so sumami, ktoré má Spojené kráľovstvo znášať podľa článku 54 ods. 2 nariadenia (EÚ) č. 1306/2013. Pravidlá plnenia povinnosti Spojeného kráľovstva vykazovať sumy, ktoré sa majú vymáhať, sú stanovené vo vykonávacom nariadení (EÚ) č. 908/2014. Príloha II k vykonávaciemu nariadeniu (EÚ) č. 908/2014 obsahuje vzor tabuľky, ktorú je Spojené kráľovstvo povinné použiť na predloženie informácií o sumách, ktoré sa majú vymáhať. Komisia by na základe tabuliek vyplnených Spojeným kráľovstvom mala rozhodnúť o finančných dôsledkoch súvisiacich s prípadmi, keď sa do štyroch, resp. ôsmich rokov nepodarilo vymôcť sumy, pri ktorých sa zistili nezrovnalosti.
                  
               
                     (10)
                  
                  
                     Podľa článku 54 ods. 3 nariadenia (EÚ) č. 1306/2013 sa môže Spojené kráľovstvo v riadne odôvodnených prípadoch rozhodnúť, že vo vymáhaní nebude pokračovať. Takéto rozhodnutie možno prijať iba vtedy, ak je súhrn už vynaložených a predpokladaných ďalších nákladov vyšší ako vymáhaná suma, alebo ak sa preukáže, že danú sumu nemožno vymôcť z dôvodu platobnej neschopnosti dlžníka alebo osôb právne zodpovedných za nezrovnalosť, pričom je táto platobná neschopnosť zaznamenaná a uznaná na základe vnútroštátneho práva. Ak sa dané rozhodnutie prijalo do štyroch rokov od dátumu žiadosti o vrátenie prostriedkov alebo do ôsmich rokov v prípade, že je vymáhanie predmetom vnútroštátneho súdneho konania, rozpočet Únie by mal znášať 100 % finančných dôsledkov spojených s nevymožením predmetných súm. Sumy, ktoré sa Spojené kráľovstvo rozhodlo nevymáhať, a dôvody daného rozhodnutia sa uvádzajú v súhrnnej správe uvedenej v článku 54 ods. 4 nariadenia (EÚ) č. 1306/2013 v spojení s článkom 102 ods. 1 prvým pododsekom písm. c) bodom iv) uvedeného nariadenia. Takéto sumy by sa preto Spojenému kráľovstvu nemali účtovať, a teda ich znáša rozpočet Únie.
                  
               
                     (11)
                  
                  
                     V súlade s článkom 51 nariadenia (EÚ) č. 1306/2013 by týmto rozhodnutím nemali byť dotknuté rozhodnutia, ktoré Komisia môže prijať neskôr s cieľom vylúčiť z financovania zo zdrojov Únie výdavky, ktoré sa nevynaložili v súlade s pravidlami Únie.
                  
               
                     (12)
                  
                  
                     Vo vykonávacom nariadení Komisie (EÚ) 2020/1769 (4) sa stanovujú sumy, ktoré sa majú refundovať členským štátom v rozpočtovom roku 2021, pokiaľ ide o finančnú disciplínu uplatnenú v rozpočtovom roku 2020. Uvedená refundácia sa financuje z rozpočtových prostriedkov EPZF prenesených z rozpočtového roka 2020 v súlade s článkom 12 nariadenia Európskeho parlamentu a Rady (EÚ, Euratom) 2018/1046 (5). Vzhľadom na článok 135 ods. 1 dohody o vystúpení a keďže prenesené sumy sú k dispozícii v rozpočte na rok 2021, vo vykonávacom nariadení (EÚ) 2020/1769 nebola pre Spojené kráľovstvo stanovená žiadna suma. Keďže sa však rozpočtové prostriedky preniesli z rozpočtového roka 2020, keď Spojené kráľovstvo ešte prispievalo do rozpočtu Únie a zúčastňovalo sa na jeho plnení, je vhodné, aby sa refundoval podiel Spojeného kráľovstva na finančnej disciplíne na rozpočtový rok 2020 vo výške 41 383 278 EUR. Uvedená suma by sa preto mala začleniť do tohto rozhodnutia,
                  
               PRIJALA TOTO ROZHODNUTIE:
         
            Článok 1
            Týmto sa schvaľujú účtovné závierky platobných agentúr Spojeného kráľovstva „Department of Agriculture, Environment and Rural Affairs“, „The Scottish Government Rural Payment and Inspection Directorate“, „Welsh Government“ a „Rural Payments Agency“ týkajúce sa výdavkov financovaných z Európskeho poľnohospodárskeho záručného fondu (EPZF) za rozpočtový rok 2020.
            Sumy, ktoré sú vymáhateľné od Spojeného kráľovstva alebo splatné Spojenému kráľovstvu podľa tohto rozhodnutia, vrátane tých, ktoré vyplývajú z uplatňovania článku 54 ods. 2 nariadenia (EÚ) č. 1306/2013, sa uvádzajú v prílohe I k tomuto rozhodnutiu.
         
         
            Článok 2
            Suma, ktorá sa má refundovať Spojenému kráľovstvu, pokiaľ ide o finančnú disciplínu uplatnenú v rozpočtovom roku 2020, sa stanovuje v prílohe II.
         
         
            Článok 3
            Týmto rozhodnutím nie sú dotknuté budúce rozhodnutia o overení súladu, ktoré Komisia môže prijať v súlade s článkom 52 nariadenia (EÚ) č. 1306/2013 s cieľom vylúčiť z financovania zo zdrojov Únie výdavky, ktoré sa nevynaložili v súlade s pravidlami Únie.
         
         
            Článok 4
            Toto rozhodnutie je určené Spojenému kráľovstvu Veľkej Británie a Severného Írska.
         
         
            V Bruseli 28. mája 2021
            
               
                  Za Komisiu
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 549.
         
            (2)  Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.8.2014, s. 59).
         
            (3)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).
         
            (4)  Vykonávacie nariadenie Komisie (EÚ) 2020/1769 z 25. novembra 2020 o úhrade rozpočtových prostriedkov prenesených z rozpočtového roka 2020 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013 (Ú. v. EÚ L 398, 27.11.2020, s. 4).
         
            (5)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).
      
      
         
            PRÍLOHA I
            Schválenie účtovných závierok platobných agentúr
            Rozpočtový rok 2020 – EPZF
            Suma, ktorá sa má od Spojeného kráľovstvo vymôcť alebo sa mu má vyplatiť
            
                         
                     
                     
                         
                     
                     
                        2020 – Výdavky/pripísané príjmy platobných agentúr, ktorých účtovné závierky sa
                     
                     
                        Spolu a + b
                     
                     
                        Zníženia, pozastavenia a iné úpravy platieb na základe vykonaných rozhodnutí o súlade a o finančnom schválení účtovnej závierky za celý rozpočtový rok 1)
                     
                     
                        Suma, ktorá sa má účtovať podľa článku 54 ods. 2 nariadenia (EÚ) č. 1306/2013, pokiaľ ide o EPZF
                     
                     
                        Spolu vrátane znížení, pozastavení a iných úprav
                     
                     
                        Platby, ktoré sa vyplatili Spojenému kráľovstvu za daný rozpočtový rok
                     
                     
                        Suma, ktorá sa má od Spojeného kráľovstva vymôcť (–) alebo sa mu má vyplatiť (+) 2)
                     
                  
                        schvaľujú
                     
                     
                        oddeľujú
                     
                  
                        = výdavky/pripísané príjmy vykázané v ročnom vyhlásení
                     
                     
                        = celkové výdavky/pripísané príjmy vykázané v mesačných vyhláseniach
                     
                  
                         
                     
                     
                         
                     
                     
                        a
                     
                     
                        b
                     
                     
                        c = a + b
                     
                     
                        d
                     
                     
                        e
                     
                     
                        f = c + d + e
                     
                     
                        g
                     
                     
                        h = f – g
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        v GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                     
                        0,00 
                     
                     
                        -62 451,20 
                     
                  
                        UK
                     
                     
                        v EUR
                     
                     
                        3 197 146 439,98 
                     
                     
                        0,00 
                     
                     
                        3 197 146 439,98 
                     
                     
                        -5 748 968,67 
                     
                     
                        0,00 
                     
                     
                        3 191 397 471,31 
                     
                     
                        3 192 730 760,53 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                         
                     
                     
                         
                     
                     
                        Výdavky 3)
                     
                     
                        Pripísané príjmy 3)
                     
                     
                        Článok 54 ods. 2 (= e)
                     
                     
                        Spolu (= h)
                     
                  
                        08 02 06 01
                     
                     
                        6200
                     
                     
                        6200
                     
                  
                        i
                     
                     
                        j
                     
                     
                        k
                     
                     
                        l = i + j + k
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        v GBP
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                  
                        UK
                     
                     
                        v EUR
                     
                     
                        0,00 
                     
                     
                        -1 333 289,22 
                     
                     
                        0,00 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        1)
                     
                     
                        Ide o tie zníženia a pozastavenia platieb, ktoré sa zohľadňujú v systéme platieb, ku ktorým sa pripočítavajú predovšetkým opravy za nedodržanie platobných lehôt stanovené v auguste, septembri a októbri 2020, a iné zníženia v súvislosti s článkom 41 nariadenia (EÚ) č. 1306/2013.
                     
                  
                        2)
                     
                     
                        Pri výpočte sumy, ktorá sa má od Spojeného kráľovstva vymôcť alebo sa má Spojenému kráľovstvu vyplatiť, sa zohľadňuje celková suma v ročnom vyhlásení, pokiaľ ide o schválené výdavky (stĺpec a), alebo celková suma mesačných vyhlásení, pokiaľ ide o oddelené výdavky (stĺpec b). Platný výmenný kurz: Článok 11 ods. 1 prvý pododsek druhá veta delegovaného nariadenia Komisie (EÚ) č. 907/2014.
                     
                  
                        3)
                     
                     
                        Rozpočtový riadok 08 02 06 01 sa rozdelí medzi záporné opravy, ktoré sa tak stanú pripísanými príjmami v rozpočtovom riadku BL 62 00, a kladné opravy v prospech Spojeného kráľovstva, ktoré sa teraz začlenia na stranu výdavkov v riadku 08 02 06 01 na základe článku 43 nariadenia (EÚ) č. 1306/2013.
                     
                  POZNÁMKA: Nomenklatúra 2021: 08 02 06 01, 6200
         
      
      
         
            PRÍLOHA II
            Refundácia rozpočtových prostriedkov prenesených z rozpočtového roka 2020 v súvislosti s finančnou disciplínou
            
                         
                     
                     
                        (sumy v EUR)
                     
                  
                        Spojené kráľovstvo
                     
                     
                        41 383 278,00